Hierdie vrywaring stel Suid-Afrikaanse burgers in staat om burgers van 'n ander land te word sonder dat hulle hulle Suid-Afrikaanse burgerskap verloor. Doen by enige kantoor van Binnelandse Sake aansoek. Doen by 'n Suid-Afrikaanse ambassade of missie aansoek as jy in die buiteland is.
Dien 'n gewaarmerkte kopie van jou Suid-Afrikaanse identiteitsdokument of paspoort in.
Dien 'n gewaarmerkte kopie van jou Suid-Afrikaanse geboortesertifikaat en 'n beëdigde verklaring wat bevestig dat jy voorheen geen ander burgerskap verkry het nie. Alle kopieë van die dokumente en die beëdigde verklaring moet deur 'n notaris of 'n kommissaris van ede gewaarmerk wees.
Suid-Afrikaanse burgers wat hulle Suid-Afrikaanse burgerskap verloor het nadat hulle burgerskap van 'n ander land verkry het, kan om vrywaring aansoek doen indien hulle reeds mondig was en nie om behoud van Suid-Afrikaanse burgerskap aansoek gedoen het toe hulle burgerskap van die ander land verwerf het nie.
Dien 'n gewaarmerkte kopie van jou sertifikaat van buitelandse burgerskap in.
Dien 'n gewaarmerkte kopie van jou Suid-Afrikaanse ID of paspoort of Suid-Afrikaanse geboortesertifikaat in.
Alle kopieë van die dokumente moet deur 'n notaris of 'n kommissaris van ede gewaarmerk wees.
Dit neem vyf werksdae om hierdie diens te lewer.